Tekenprent: Floyd en die VBS-verslagDie Reserwebank het Woensdag die plofbare verslag deur adv. Terry Motau, getiteld “The Great Bank Heist”, oof VBS Bank uitgereik. Dit verstrek besonderhede van hoe R1,894 miljard in ŉ tydperk van drie jaar van die bank geplunder is deur VBS-hooggeplaastes en instellings wat met hulle vereenselwig word, veral Vele Investments. In die verslag word beweer Brian Shivambu het R10 miljoen deur sy maatskappy na die EFF-adjunkpresident Floyd Shivambu se rekening herlei. Brian, Floyd se broer, ontken hy het R16 miljoen van die nou gewese VBS Mutual Bank ontvang. Tekenprent deur Jerm